Janusova kináza

Janusova kináza (tiež JAK) je cytoplazmatická nereceptorová tyrozínkináza stabilne asociovaná s cytokínovým receptorom. Janusova kináza má dva tyrozínkinázové domény, preto dostala názov po rímskom bohovi Janusovi, ktorý je bohom s tvoma tvárami: boh brán, dverí a prechodov. Janusove kinázy majú okolo 1150 aminokyselínových zvyškov, pričom je fosforylačne aktívna len C-terminálna doména. Janusova kináza je súčasťou JAK-STAT signalizačnej kaskády, ktorá po aktivácii dimerizáciou cytokínových receptorov fosforyluje tyrozínové zvyšky:

 tyrozínové zvyšky druhej Janusovej kinázy viazanej na druhú podjednotku cytokínového receptora, čo vedie na zvýšenie aktivity tyrozínkinázových domén Janusovej kinázy,
 tyrozínové zvyšky cytoplazmatickej časti cytokínového receptora, čím sa vytvoria väzobné miesta pre STAT 
 tyrozínové zvyšky STAT (prenášača signálu a aktivátora transkripcie).

Sú známe štyri Janusove kinázy, ktoré sa líšia tým, s ktorým cytokínovým receptorom sú asociované a teda, na ktorý cytokín alebo hormón odpovedajú, a ktorý STAT fosforylujú a tým vzniká rôzna biologická odpoveď na aktiváciu cytokínového receptora:

 JAK1: Janusova kináza 1
 JAK2: Janusova kináza 2
 JAK3: Janusova kináza 3
 Tyk2: Tyrozínkináza 2

+Signálne proteíny, ktoré sa viažu na cytokínové receptory a využívajú JAK-STAT signalizačnú kaskáduSignálny proteínSkupinaTyp Janusovej kinázyAktivovaný STATBiologická odpoveďInterferón γ (IFN-γ)CytokínJAK1, JAK2STAT1Aktivácia makrofágovInterferón α (IFN-α)CytokínTyk2, JAK2STAT1. STAT2Zvýšenie odolnosti bunky na vírusovú infekciuErytropoetín (Epo)HormónJAK2STAT5Zvýšenie tvorby červených krviniekProlaktínHormónJAK1, JAK2STAT5Zvýšenie tvorby materského mliekaRastový hormón HormónJAK2STAT1, STAT5Podpora rastu zvýšením tvorby IGF-1Granulocytárny makrofágový kolónie stimulujúci faktor (GMCSF)CytokínJAK2STAT5Zvýšenie tvorby granulocytov a makrofágov

 Referencie 

 Pozri aj 
 Inhibítor Janusovej kinázy
 cytokín

Kategória:Bunková signalizácia
Kategória:Proteínkinázy
Kategória:Tyrozínkinázy